Tim samim ten przédnik Gminowégò Dodomù Kùlturë w Lëni sã nalôzł w karnie do jaczégò nôleżą Stefan Chwin, czë Dorota Karaś. Wiédzã ò nominacje sóm dzejôrz dostôł tidzéń nazôd, jakno ùzasadnienié strona pomorskie.eu pòdôwô òrganizacjã wëstôwkù dokazów z 21 kònkùrsu wësziwkù w Lënie, jaczi béł pòkôzóny we Gduńskù òb czas dominikańsczégò jôrmarkù. Jidze ò rozkòscérzanié tegò snôżégò i szlachetnégò kùńsztu – gôdôł na naji antenie Jón Trofimòwicz.